Marte Sæther

Marte Sæther () er en norsk ballettdanser og ballettpedagog.Marte Sæther i Store norske leksikon.

Som ung lærte hun hos Rita Tori, Eva Haalke og Gerd Kjølaas. Senere har hun studert Martha Grahams teknikk ved London Contemporary Dance Theatre.

Sæther tok examen artium i 1962.

I 1964 ble hun ansatt ved Operaballetten, der hun debuterte som Odette, med Thor Sutowski som partner. I 1967 danset hun rollen som den hvite svanen i Svanesjøen.  Deretter ble hun forfremmet til solist i 1971; hun forble ved Operaballetten inntil hun pensjonerte seg fra dansen i 1985. Hennes avskjedsforestilling var Strender av den amerikanske Glen Tetley (1926–2007), et stykke hun også hadde urfremført i 1974 til Arne Nordheims verk Solitaire og Respons I.

Sæter var også lærer ved Operaens egen ballettskole fra 1976 og ved ballettlinjen ved Fagerborg videregående skole, samt ved Statens Balletthøgskole. Fra 1984 var hun stedfortreder for Henny Mürer som rektor ved Statens Ballettskole, og etter Mürers avgang var Sæther skolens andre rektor fra 1987 til 1991.Ragnhild Plesner, Mürer går, Sæther kommer i Aftenposten den 10. juni 1987

 Priser og utmerkelser 
 Thorleif Dahls ballettstipend 1967 
 den 1. Dansekritikerprisen 1976
 Statens kunstnerstipend 1987 på kr 10 000
 Danseinformasjonens ærespris 2013Æresprisen til Marte Sæther  fra Danseinformasjonen den 27. november 2013.
 Veteranprisen innen dans under Gammleng-prisen 2016Markering av fondets 60-årsdag fra ffuk.no den 

 Referanser 

 Eksterne lenker 
 Danseinformasjonen Intervju med Marte Sæther 29. oktober 2010 danseinfo.no (besøkt 1. september 2024)

Kategori:Norske dansere
Kategori:Norske ballettdansere
Kategori:Norske skoleledere
Kategori:Rektorer ved skoler i Norge
Kategori:Personer fra Oslo
Kategori:Personer tilknyttet Den Norske Opera & Ballett
Kategori:Norske dansepedagoger